text: Nyt lys over sygehus i Esbjerg 
  17 februar 2011 kl. 14.27
  Sydvestjysk Sygehus i Esbjerg sparer hver måned 100.000 kilowatt-timer efter at alle lysarmeturer i sygehusets 13 bygninger er skiftet ud.
  Sygehuset har skiftet flere end 8000 lysarmaturer fordelt på de 92.000 kvadratmeter, som bygningerne rummer.
  
  Sparer mange penge
  - Med de nye armaturer opnår vi en månedlig besparelse, som svarer til strømforbruget i 250 parcelhuse, siger Per Nissen, der er elinstallatør på sygehuset. Lysmængden er vel at mærke den samme, så vi sparer skatteyderne for mange penge uden at gå på kompromis med kvaliteten.
  
  Holder dobbelt så længe
  I årets første måned brugte sygehuset næsten 850.000 kWh - hvor forbruget var 100.000 kWh højere sidste år. Det svarer til en besparelse på 48 pct.
  Foruden strøm-besparelsen henter sygehuset også en gevinst på, at de nye lysarmaturer har dobbelt så lang levetid som de gamle.
  Fakta om nyt lys på Sydvestjysk Sygehus
  ?Sygehuset har fået udskiftet mere end 8.000 lysarmaturer i sine 13 bygninger i perioden oktober-december 2010.
  ?Resultatet er en månedlig besparelse på cirka 100.000 kilowatttimer svarende til strømforbruget i 250 parcelhuse.
  ?Belysningsleverandøren Riegens har leveret lysarmaturerne, der består af 6.000 Illusion Medico-armaturer til indbygning og 2.500 armaturer af typen Blocks til påbygning.
  ?Armaturerne har afskærmninger, som sørger for, at patienterne ikke bliver blændet. Der kan vælges mellem en prismatisk og dobbelt parabolsk afskærmning.
  